2010D0642 — SL — 17.08.2013 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:

No

▼B

SKLEP KOMISIJE

z dne 25. oktobra 2010

o odobritvi metode za razvrščanje prašičjih trupov v Grčiji

(notificirano pod dokumentarno številko C(2010) 7230)

(Besedilo v grškem jeziku je edino verodostojno)

(2010/642/EU)

Ukrepi iz tega sklepa so v skladu z mnenjem Upravljalnega odbora za skupno ureditev kmetijskih trgov –

Grčija je Komisiji sporočila, da v nekaterih klavnicah v Grčiji trgovska praksa poleg odstranitve jezika, ščetin, kopit, genitalij, ledvične maščobe, ledvic in prepone, ki se zahteva s prvim odstavkom, zahteva tudi odstranitev kože s prašičjih trupov. Zato je treba Grčiji odobriti to predstavitev, ki je drugačna od standardne.

Pri preučitvi zahtevka se je pokazalo, da so pogoji za odobritev metode za razvrščanje izpolnjeni. Zato je treba Grčiji odobriti to metodo za razvrščanje.

Grčija je zaprosila Komisijo, da odobri metodo za razvrščanje odrtih prašičjih trupov. Ta država članica je v prvem delu protokola iz člena 23(4) Uredbe (ES) št. 1249/2008 predložila podroben opis enotnega načina odstranjevanja kože s trupov ter v drugem delu rezultate poskusa z razkosavanjem. Oba protokola sta bila drugim državam članicam predstavljena leta 2008, 2009 in 2010 v Upravljalnem odboru za skupno ureditev kmetijskih trgov za kmetijske proizvode.

Odstavek 1 točke B.IV Priloge V k Uredbi (ES) št. 1234/2007 določa, da se za razvrščanje trupov prašičev vsebnost pustega mesa oceni z metodami za ocenjevanje, ki jih odobri Komisija, odobrijo pa se lahko le statistično potrjene metode, ki temeljijo na fizičnih meritvah enega ali več anatomskih delov trupa prašiča. Metoda razvrščanja se odobri, če statistična napaka ocene ni večja od maksimalnega tolerančnega odstopanja. To odstopanje je opredeljeno v členu 23(3) Uredbe Komisije (ES) št. 1249/2008 z dne 10. decembra 2008 o podrobnih pravilih za uporabo lestvic Skupnosti za razvrščanje trupov goved, prašičev in ovac ter sporočanje njihovih cen ( 2 ).

ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) ( 1 ) ter zlasti člena 43(m) v povezavi s členom 4 Uredbe,

▼M1

Člen 1

1. Za razvrščanje prašičjih trupov, predstavljenih v skladu s prvim odstavkom točke B.III Priloge V k Uredbi (ES) št. 1234/2007, se v Grčiji odobri uporaba naslednje metode v skladu z odstavkom 1 točke B.IV navedene priloge: naprava „OptiScan-TP“ in z njo povezane metode ocenjevanja, ki so podrobno opredeljene v delu I Priloge k temu sklepu.

2. Za razvrščanje odrtih prašičjih trupov se v Grčiji v skladu z odstavkom 1 točke B.IV Priloge V k Uredbi (ES) št. 1234/2007 odobri uporaba naslednjih metod:

(a) naprava „OptiScan-TP“ in z njo povezane metode ocenjevanja, ki so podrobno opredeljene v delu I Priloge k temu sklepu;

(b) naprava „Hennessy Grading Probe (HGP 4)“ in z njo povezana metoda ocenjevanja, ki sta podrobno opredeljeni v delu II Priloge k temu sklepu.

▼B

Člen 2

Ne glede na standardno predstavitev iz prvega odstavka točke B.III Priloge V k Uredbi (ES) št. 1234/2007 se lahko prašičji trupi v Grčiji pred tehtanjem in razvrščanjem odrejo na enoten način. Da bi se kotacije za prašičje trupe določile na primerljivi podlagi, se zabeležena masa toplega trupa prilagodi z naslednjo enačbo:

masa toplega trupa = 1,05232 × masa odrtega trupa

Člen 3

Naprave in metode ocenjevanja ni dovoljeno spreminjati.

Člen 4

Ta sklep je naslovljen na Helensko republiko.

▼M1

PRILOGA

METODE ZA RAZVRŠČANJE PRAŠIČJIH TRUPOV V GRČIJI

Del I

OptiScan-TP

2. Naprava Optiscan-TP je opremljena z digitalno elektronsko napravo za snemanje in obdelavo slik, s katero je mogoče narediti osvetljeno sliko dveh merilnih točk na trupu. Slike so osnova za izračun debeline slanine in mišic v skladu z metodo dveh točk „Zwei-Punkte Messverfahren (ZP)“.

Naprava Optiscan-TP sama preračuna rezultate meritev v ocenjeno vsebnost pustega mesa. Slike se shranijo in se lahko pozneje preverijo. Vgrajeni vmesnik Bluetooth® omogoča enostaven prenos podatkov.